Huner û hunermendîye raştîyê manaya cuye yê. Hunermend Karbîn Emer hem resimanê kesayetan û namdaranê kurdan krîstalan ser o neqş keno hem zî bi nê hawayî roja ma ya ewroyêne cuye de mojneno.
Karbîn Emer serra 1970î de Helebçe de ame dinya û Akademîya Mamostatîya Kurdkî ra mezun bi.Karbîn bilîyê hunerê şûşeyanê krîstalan û neqşkerdişê înan o. Karbînî beşê nê hunerî nêwend la xo aver berd.
Karbîn mîyanê çend serran de şûşeyanê krîstalan ser o resimê kesayet, şaîr û namdaranê kurdan ê sey Nalî, Mela Marfî Kokoyî, Qazî Mihemed, Hejar, Qale Mere neqş kerdî.
Karê Karbînî karêko zaf zehmet o. Şûşeyê ke Karbîn înan ser o resiman neqş keno zaf tenik ê û nîsbetê krîstalan a ke tede kêm bibo meseleyêk o. Coka neqşkerdişê şûşeyan huneranê tewr zehmetan ra yo.
